Komission asetus (ETY) N:o 2497/69, annettu 12 päivänä joulukuuta 1969, juurikkaan hintoihin sovellettavista korotuksista ja alennuksista



Virallinen lehti nro L 316 , 17/12/1969 s. 0015 - 0016

Suomenk. erityispainos Alue 3 Nide 2 s. 0240

Englannink. erityispainos: Sarja IV Alue 1965-1972 s. 0025

Ruotsink. erityispainos Alue 3 Nide 2 s. 0240

Kreikank. erityispainos: Luku 03 Nide 5 s. 0005

Espanjank. erityispainos: Luku 03 Nide 3 s. 0159

Portugalink. erityispainos: Luku 03 Nide 3 s. 0159



KOMISSION ASETUS (ETY) N:o 2497/69, annettu 12 päivänä joulukuuta 1969, juurikkaan hintoihin sovellettavista korotuksista ja alennuksista EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 18 päivänä joulukuuta 1967 annetun neuvoston asetuksen N:o 1009/67/ETY(1), sellaisena kuin se on viimeksi muutettuna asetuksella (ETY) N:o 2485/69(2), ja erityisesti sen 5 artiklan 3 kohdan, sekä katsoo, että asetuksen N:o 1009/67/ETY 5 artiklan 1 kohdassa säädetään, että sokerinvalmistajien velvollisuutena on sellaisia sokerijuurikkaita ostaessaan, jotka on tarkoitus jalostaa sokeriksi enimmäiskiintiön rajoissa ja jotka ovat sokerinjalostukseen kelpaavia, maksaa niistä vähintään korotuksia tai alennuksia soveltaen tarkistettu vähimmäishinta sen mukaan, miten niiden laatu poikkeaa vakiolaadusta, sokerijuurikkaiden laatu ja siten myös arvo määräytyy ennen muuta niiden sokeripitoisuuden perusteella, aiheellisin keino laadultaan vakiolaadusta poikkeavien juurikkaiden arvon vahvistamiseksi on ottaa käyttöön prosentteina vähimmäishinnasta ilmaistavien korotusten ja alennusten asteikko, asianomaisille on heidän erittäin pitkänä aikana saamansa kokemus huomioon ottaen annettava mahdollisuus tekemissään sopimuksissa tai alakohtaisissa sopimuksissa antaa sokerinjalostukseen kelpaavia juurikkaita koskeva määritelmä; voidaan vahvistaa yhteisön asteikko juurikkaille, joita pidetään sokerinjalostukseen kelpaavina kaikkialla yhteisössä; olisi määriteltävä lisäalennuksia sellaisia tapauksia varten, joissa tällaisella määritelmällä viitataan sokeripitoisuuteen, joka on pienempi kuin alhaisin yhteisön asteikossa mainittu sokeripitoisuus; on aiheellista säätää jäsenvaltioiden mahdollisuudesta vahvistaa tämä määritelmä, elleivät sopimuspuolet pääse siitä yksimielisyyteen, Italiassa tuotetut juurikkaat poikkeavat teolliselta arvoltaan tuntuvasti yhteisön pohjoisosissa tuotetuista juurikkaista erityisesti ilmastollisten edellytysten vuoksi; tämän erityistilanteen seurauksena tässä jäsenvaltiossa on jo kauan ennen sokerialan yhteisen markkinajärjestelyn täytäntöönpanoa otettu käyttöön erityinen juurikkaiden maksutapa; tämä maksutapa on voitu pysyttää voimassa sokerinmarkkinointivuosina 1968/1969 ja 1969/1970; sokerinmarkkinointivuodesta 1970/1971 on yhteisön juurikkaiden maksujärjestelmää kuitenkin sovellettava myös Italiassa; mainittujen juurikkaiden poikkeavan teollisen arvon huomioon ottaminen tässä yhteisön järjestelmässä on silti perusteltua, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Asetuksen N:o 1009/67/ETY 5 artiklan 1 kohdassa tarkoitettua vähimmäishintaa on >NUM>1 >DEN>10 prosentin sakkaroosipitoisuutta kohti: a) korotettava vähintään: - 0,9 prosenttia pitoisuuksilta, jotka ovat korkeampia kuin 16,0 prosenttia mutta enintään 18,0 prosenttia, - 0,7 prosenttia pitoisuuksilta, jotka ovat korkeampia kuin 18,0 prosenttia mutta enintään 19,0 prosenttia, - 0,5 prosenttia pitoisuuksilta, jotka ovat korkeampia kuin 19,0 prosenttia mutta enintään 20,0 prosenttia, b) alennettava enintään: - 0,9 prosenttia pitoisuuksilta, jotka ovat alhaisempia kuin 16,0 prosenttia mutta vähintään 15,5 prosenttia, - 1,0 prosenttia pitoisuuksilta, jotka ovat alhaisempia kuin 15,5 prosenttia mutta vähintään 14,5 prosenttia. Juurikkaisiin, joiden sakkaroosipitoisuus on korkeampi kuin 20,0 prosenttia, sovelletaan vähintään 20,0 prosentin mukaan tarkistettua vähimmäishintaa. 2. Sovellettaessa 1 kohdan a ja b alakohdassa tarkoitettuja korotus- ja alennusprosentteja Italiassa ne kuitenkin kerrotaan kertoimella 0,75. 2 artikla 1. Asetuksen N:o 1009/67/ETY 6 artiklan mukaisissa sopimuksissa ja alakohtaisissa sopimuksissa voidaan säätää edellä 1 artiklassa tarkoitettuja suuremmista korotuksista ja pienemmistä alennuksista. Sopimuksissa ja mainituissa alakohtaisissa sopimuksissa voidaan säätää lisäkorotuksista sakkaroosipitoisuuksilta, jotka ovat korkeampia kuin 20 prosenttia sekä lisäalennuksista pitoisuuksilta, jotka ovat alhaisempia kuin 14,5 prosenttia. 2. Edellä 1 kohdassa tarkoitetuissa sopimuksissa ja alakohtaisissa sopimuksissa voidaan sopia sellaisten juurikkaiden, joiden sakkaroosipitoisuus on alhaisempi kuin 14,5 prosenttia, määrittelemisestä sokerinjalostukseen kelpaaviksi, jos mainituissa sopimuksissa ja alakohtaisissa sopimuksissa vahvistetaan lisäalennuksia sakkaroosipitoisuuksilta, jotka ovat alhaisempia kuin 14,5 prosenttia, mutta vähintään tässä määritelmässä vahvistetun vähimmäissakkaroosipitoisuuden suuruisia. 3. Ellei sopimuksissa tai alakohtaisissa sopimuksissa sovita 2 kohdassa tarkoitetusta määritelmästä, asianomainen jäsenvaltio voi vahvistaa tämän määritelmän. Tässä tapauksessa sen on vahvistettava samanaikaisesti mainitussa kohdassa tarkoitetut lisäalennukset. 3 artikla Tätä asetusta sovelletaan sokerintuotantovuodesta 1970/1971. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä joulukuuta 1969. Komission puolesta Puheenjohtaja Jean REY (1) EYVL N:o 308, 18.12.1967, s. 1 (2) EYVL N:o L 314, 15.12.1969, s. 6